**Proces verbal**

**Încheiat azi, 10.12.2021, ora 12,00**

Azi, data de mai sus, a avut loc ședința extraordinară a Consiliului Local la care au participat un număr de 10 consilieri locali; a absentat d-l Negoiță Gheorghe.

Președinte de ședință : d-na Lazăr Maria.

D-na secretară declară deschise lucrările ședinței.

Se supune la vot procesul verbal al ședinței anterioare care se aprobă cu 10 voturi pentru.

D-l Primar dă citire ordinei de zi și propune suplimentarea ordinei de zi cu proiectul de hotărâre privind aprobarea cumpărării de către comuna Cătina a unor terenuri în vederea realizării investițiilor de interes public

Supune la vot ordinea de zi suplimentată. Se aprobă cu 10 voturi pentru.

1**.Proiect de hotărâre privind alegerea președintelui de ședință pe perioada ianuarie - martie 2022**

D-l Primar dă citire proiectului de hotărâre privind alegerea președintelui de ședință pentru o perioadă de trei luni, începând cu luna ianuarie 2022.

 D-na președinte supune la vot proiectul de hotărâre care se aprobă cu 10 voturi „pentru”.

**2. Proiect de hotărâre privind** **stabilirea unor taxe speciale pentru eliberarea** **în regim de urgență a unor documente solicitate de către persoanele fizice și juridice începând cu anul fiscal 2022**

D-l Primar: I-am rugat pe cei de la contabilitate și impozite și taxe să facă aceste taxe pentru că deși până acum solicitanții au fost serviți în regim de urgență, nu exista o asemenea taxă ; dacă, din anul 2021 se vor elibera documente în regim de urgență atunci se impune această taxă, coroborată cu legislația în vigoare; această taxă există peste tot, este perfect legală și se și câștigă bani în plus la buget.

D-l Mihăilă : taxa la racordul la apă - nu este mult 30 de zile.

D-l Primar: este termenul maxim din lege.

D-l Preda Ion: conform Legii nr.227/2015 - art.485 - persoanele cu handicap grav pot beneficia cu aprobarea Consiliului Local de scutiri pe care le-am avut și anii trecuți. Sau s-a făcut modificare ? eu ridic această problemă, aș propune un amendament la acest proiect.

D-l Primar : este alt proiect, sunt de acord cu propunerea și o să o discutăm.

D-na secretară : este problema rezolvată.

Avizul comisiilor : favorabil

D-na președinte supune la vot proiectul de hotărâre care se aprobă cu 10 voturi „pentru”.

**3. Proiect de hotărâre privind aprobarea formei inițiale a Programului anual al achizițiilor publice pe anul 2022.**

D-l Primar : programul este anexă la hotărâre, urmând ca după aprobarea bugetului să aprobăm forma finală

D-nul Mihăilă : La pct.50- prelungitoare, la ce se referă?

D-nul Primar : Prelungitoare electrice, este vorba de prelungitoare, cu mențiunea că unul bun costă; oricum, după aprobarea bugetului lista finală va fi reanalizată.

D-l Mihăilă Petre : servicii de evaluare și reevaluare, la servicii de manifestări culturale.

D-na secretară : este vorba de un evaluator care face evaluarea bunurilor; cheltuieli care se fac cu ziua comunei, ziua de 1 decembrie etc.

D-na președinte supune la vot proiectul de hotărâre care se aprobă cu 10 voturi „pentru”.

**4. Proiect de hotărâre privind aprobarea identificării, inventarierii și măsurării tuturor drumurilor sătești /străzilor de pe raza comunei Cătina, care nu aparțin domeniului public, atestat prin hotărâre de guvern, în vederea declarării ca bunuri de interes public local.**

D-l Primar : situația reală din comună, nu avem toate drumurile inventariate, nu sunt actualizate datele din cartea albă (domeniul public); prin Ordonanța 43/1997 se stabilesc drumurile, categoriile acestora, trebuie actualizate; la proiectul cu Anghel Saligny nu am luat în considerare drumurile de exploatare; drumurile comunale sunt cele care fac legătura între sate, în rest celelalte nu mai există. Din anul 2010, toate drumurile sunt vicinale. Trebuie să facem măsurători la drumuri să nu ajungem să ne sancționeze; pentru a putea face cărți funciare provizorii definitive, trebuie măsurate și să facem dovada că drumul este al nostru; situația ne ajută foarte mult la nomenclatorul stradal, o să avem la anul recensamântul populației prin martie - aprilie. Avem “Corena” care va fi coroborat cu serviciul de urgență. Este posibil să pierdem niște bani pe aceste considerente. Podul de la Slobozia - avem aviz favorabil, iar pentru cel de la Valea acum se discută dacă se aprobă , plus cel de la Tronari. Drumul care va fi construit între Slobozia si Tronari; dacă se aprobă cele două poduri se va acoperi foarte mult cu îndiguiri în amonte și în aval.

D-l Radu Gheorghe : Orbari a fost trecut în PUG - știe executivul, acolo trebuie PUZ care nu schimbă nimic; în legătură cu drumurile - să faceți legătura cu legea actualizată în viitor, acum 1 an s-au luat hotărâri dar nu au fost trecute în hotărârea de guvern.

D-l Primar : ce valabilitate au? Nu sunt măsurate, nu corespund.

D-l Radu Gheorghe : cel de pe Valea Cătinei nu este trecut în Hotărârea de Guvern, vedeți documentele din Primărie.

D-l Primar : Cui le-ați predate?

D-l Radu Gheorghe : vedeți documentele din Primărie, d-na secretară mi a spus că s-a schimbat legea, la Orbari este o eroare de-a lui Radu, văd că ne dați documente semnate de d-na azi într-un fel, mâine în alt fel; spui că nu avem drumuri, uitați-vă în documentele Primăriei, vedeți și spuneți-mi, dar nu sunt băgate în hotărârea de Guvern pentru că nu a fost timp.

D-l Primar : trecem peste.

D-l Preda : dacă există și nu sunt aprobate în Consiliul Local, degeaba spuneți; dacă nu există în Hotărârea de Guvern nu existau și nu se puteau face niciun fel de inevstiții pe ele.

D-l Radu Gheorghe : drumurile sunt trecute 99% în domeniul public, dar după Hotărârea de Guvern; Consiliul Local trebuia să reinventarieze domeniul public, dar nu s-a făcut acest lucru.

D-l primar : avem drumul de la Ciobanu Decebal, în cartea albă sunt 540 mp, în realitate sunt 750, deci nu corespunde, deci le inventariem tot pentru noi. La Slobozia la Școală avem diferențe - referitor la cartea albă, le punem toate aici.

D-l Radu Gheorghe : problema este: care sunt prioritățile?

D-l Primar : sunt drumuri care nu sunt trecute, o luăm de la zero, vedem ce drumuri putem face; nu o să primim niciun metru de asfalt dacă nu sunt inventariate corect.

D-na președinte supune la vot proiectul de hotărâre care se aprobă cu 10 voturi „pentru”.

**5. Proiect de hotărâre privind aprobarea reinventarierii, remăsurării și actualizării tuturor drumurilor aparținând domeniului public, atestat prin hotărâre de guvern.**

D-l Primar : Actualizăm cartea albă.

Avizul comisiilor : favorabil.

D-na președinte supune la vot proiectul de hotărâre care se aprobă cu 10 voturi „pentru”.

**6. Proiect de hotărâre privind aprobarea demarării procedurilor de schimbare și actualizare a categoriilor de drumuri aparținând domeniului public.**

D-l Primar : vor fi modificate categoriile de drumuri.

Avizul comisiilor : favorabil.

D-na președinte supune la vot proiectul de hotărâre care se aprobă cu 10 voturi „pentru”.

**7. Proiect de hotărâre privind aprobarea demarării procedurilor de schimbare și actualizare a categoriilor de drumuri aparținând domeniului public**

D-l Primar : Tot ce înseamnă construcții cu diferențe, categorii de folosință, disponibil etc.

D-l Preda : este construcție cu schimbare de amplasament, reparație capitală.

D-l Primar: Referitor la COOP, li se va terenul aici la Cătina, iar pe Valea Cătinei rămâne al comunei; cei de la COOP au adus documente pentru Cătina, în timp ce pentru terenul din Valea Cătinei nu au adus documente.

D-l Preda : moara lui Aurică, a rămas în paragină.

D-l Primar : este proprietate privată.

D-l Coman : Toate cooperativele s-au înființat prin asocierea membrilor.

D-l Primar : Pentru cea de pe Valea Cătinei am auzit că a fost construită de membri, o fi fost un proces costisitor.

D-l Popescu Vasile : nu poate să cumpere Primăria?

D-l Primar : Dacă proprietarul va vinde și dacă sunteți de acord , da; tot ce înseamnă centru, vreau să fie cu destinație socio- culturală: avem pe ordinea de zi procedura de cumpărare, trebuie să cumpărăm de la Geantă Florin terenul de pe Vale pentru apă; Nu-i înțeleg pe oamenii din satul Valea Cătinei, s-a furat un robinet de 12 lei, la Geantă Petruța; o să lucrez cu ei precum cu hoții și o să montez camere de luat vederi.

D-l Bârlodeanu Adrian : sunt unele persoane răutăcioase, așa cum s-a auzit și din ședința anterioară.

D-l Primar : Cine le- a spus? M- am gasit cu Florin Geantă și i-am spus că nu am timp de ei.

D-l Mărăcineanu : A avut efect.

D-l Bârlodeanu Adrian : este vorba de fratele lui Gabi și Cristi, și așa și cu robinetul, ușor, ușor va învăța lumea.

D-l primar: eu am vorbit cu Florin și am fost foarte tranșant, i-am bagat pe toți în aceeași oală, pe Florin l-am auzit eu.

D-l Bârlodeanu Adrian : trebuie făcut și intră și ei în normal

D-l Preda : Puneți poliția pe ei.

D-l Primar : Care poliție, dacă aveți un om bun, spuneți aici. Vreau un om bun la Poliția locală să stea de vorbă cu oamenii, iar ceilalți doi să știe să facă ceva.

D-l Mihăilă Petre: Este polițist local sau muncitor?

D-l Primar : nu avem nevoie de poliție locală, dar ne-am prevalat de aceasta să avem o portiță - niște oameni să știe să facă ceva. Avem nevoie de oameni pentru că nu ne putem împărți.

D-l Bârlodeanu Adrian: La piață să fie reduse becurile pe timp de noapte

D-l Primar : Marți se va face, vor rămâne 1- două, restul vor fi montate la monument. Eu am cumpărat becuri, instalații, eu l-am plătit pe Marius Vizireanu; vrem să achiziționăm o nacelă și să înființăm serviciul gospodăresc; sunt fonduri pe AFIR, puteți să faceți proiecte, dacă aveți o idee, vă ajut.

D-l Preda : să punem un robinet la Ciobani, să vedem dacă merge sau nu.

D-l primar : Madălin nu avut timp, dar îi este dat în lucru de trei saptămâni. Am vorbit cu Emil, ați auzit când am vorbit și cu Mădălin și vom pune robinet.

Avizul comisiilor : favorabil.

D-na președinte supune la vot proiectul de hotărâre care se aprobă cu 10 voturi „pentru **.**

**8. Proiect de hotărâre privind aprobarea cumpărării de către comuna Cătina a unor terenuri în vederea realizării investițiilor de interes public**

D-l Primar : este vorba de a mă delega, împuternici pentru cumpărarea de terenuri și construcții, ne trebuie urgent terenul de la Florin să punem bazinul din Sătic pe el. Acest teren este situat vis-a-vis de conducta de apă.

D-l Mihăilă Petre : Să ne gândim și la terenul fugitiv, în aval.

D-l Geantă Florin : Terenul de lângă mine a fost tot terenul bunicului meu, dar s-a făcut schimb cu Timofte. Unde este stuful este al Primăriei.

D-l Primar : O să-l fac lângă baltă, o să plantăm și perdele de salcâmi, nuci.

D-na președinte supune la vot proiectul de hotărâre care se aprobă cu 10 voturi „pentru” **.**

**9. Diverse**.

D-l Mihăilă Petre : se construiește ceva la intrararea în comună?

D-l Primar : Exploatează o firmă de la Nehoiu.

D-l Popescu : La Valea, cine este ?

D-l Mihăilă Petre : Cei de la Apele Române.

D-l Radu Gheorghe : Fac curățare de șenal.

D-l Gândac Ion : acela de la punte, cred că acum este o urgență la capătul punții, să facem ceva acolo, am trimis mesaj pe whatsapp, poate trimiteți utilajul acela.

D-l Primar : luni o rezolvăm, dar să se oprească ploaia, excavatorul este pe Vale.

D-l Gândac Ion : Nu avem apă, oamenii fac țuică ; am fost la două fântâni, nu au apă, iar din fântâna în care a fost pompa, nu putem face nimic.

Dl.președinte declară lucările ședinței închise.

**Președinte de ședință, Secretar General al U.A.T. Cătina**

 **Maria LAZĂR Ing. Dorina DIACONU**